
TECHNINĖ SPECIFIKACIJA
Animacinio filmo apie Plungę kūrimo paslaugos
„Plungės istorijos metraštis“
1. PIRKIMO OBJEKTAS
Žemaičių dailės muziejus pagal vykdomą Europos Sąjungos struktūrinių fondų ir Plungės rajono savivaldybės biudžeto lėšomis bendrai finansuojamą projektą „Inovatyvusis M. Oginskio rūmų žirgynas – įtraukaus kultūros turinio erdvė“, kodas Nr. 06-007-K-0051, numato įsigyti animacinio filmo apie Plungę kūrimo paslaugas.
2. PASLAUGOS TIKSLAS
Paslaugos tikslas – sukurti edukacinį animacinį filmą, skirtą Plungės miesto ir krašto istorinei raidai pristatyti plačiajai visuomenei, moksleiviams, turistams bei kultūros ir edukacijos įstaigų lankytojams.
Filmas turi perteikti chronologinę Plungės istorijos raidą – nuo seniausių laikų iki šiuolaikinio miesto – naudojant stilizuotą animaciją, istoriškai pagrįstus vizualinius sprendimus ir informatyvų pasakojimą lietuvių kalba.
Sukurtas filmas pateikiamas skaitmeniniu formatu, tinkamu naudoti viešose projekcijose, informaciniuose terminaluose, įprastuose ekranuose ir edukaciniuose renginiuose.
3. PASLAUGOS APIMTIS
Tiekėjas privalo atlikti šiuos darbus:
Istorinio scenarijaus rengimas pagal Perkančiosios organizacijos pateiktą medžiagą;
2D/3D animacijos kūrimas: personažų, aplinkų, architektūros ir istorinių objektų modeliavimas bei animavimas;
Lietuviškos tekstų kūrimas ir profesionalus garso įrašymas;
Autorinio garso takelio kūrimas ir specialiųjų garso efektų (SFX) integravimas;
Anglų kalbos subtitrų parengimas ir integravimas į atskirą filmo versiją;
Gestų kalbos vertėjo filmavimas ir integravimas į atskirą filmo versiją;
Tarpinių rezultatų derinimas su Perkančiąja organizacija pagal 7 skyriuje nustatytą tvarką;
Galutinio produkto eksportavimas reikalaujamais formatais ir perdavimas.

Tiekėjas privalo pateikti tris atskiras galutines animacijos versijas:
Pagrindinė versija – įgarsinta lietuvių kalba, be subtitrų;
Versija su angliškais subtitrais – lietuvių kalba + anglų kalbos subtitrai;
Versija su gestų kalba – integruotas gestų kalbos vertėjas (vaizdo langelyje arba prie kadro).
4. REIKALAVIMAI ANIMACINIAM FILMUI
4.1. Turinio reikalavimai
Animacinis filmas turi chronologine tvarka pristatyti šias Plungės istorijos temas (galutinis turinys derinamas su Perkančiąja organizacija):

	Nr.
	Laikotarpis
	Pagrindiniai turinio aspektai

	1
	Vėlyvasis geležies amžius – XVI a.
	Gandingos piliakalnis, senovinė gyvenvietė. Plungės paminėjimas 1567 m. Gandingos valsčiaus žemių matavimo aktai, pasirašyti Plungėje XVI a. pabaigoje.

	2
	1792 m. – Magdeburgo teisės
	Miesto savivaldos suteikimas (1792-01-13), miesto herbo atsiradimas. Plungės raida Zubovų valdymo laikotarpiu.

	3
	Nuo 1873 m. – Oginskių era
	Mykolo Oginskio reformos, dvaro rūmų perstatymas, meno mokyklos įkūrimas. M. K. Čiurlionio gyvenimas ir kūryba Plungėje (1889–1893 m.).

	4
	1902–1933 m.
	Plungės Šv. Jono Krikštytojo bažnyčios statyba, neoromaninė architektūra.

	5
	1924 m.
	Geležinkelio linijos tarp Didžiosios Lietuvos ir Klaipėdos krašto atidarymas. Prezidento A. Smetonos vizitas.

	6
	1941 m. – Holokaustas
	Plungės žydų bendruomenės indėlis į miesto prekybą ir kultūrą. Tragiški 1941 m. įvykiai Kaušėnų miške – pristatomi pagal 1-ajame etape patvirtintą koncepcijos aprašą.

	7
	Sovietmetis
	Industrializacija (pvz. linų fabrikas), ideologinė įtampa ir kultūrinis bei religinis pasipriešinimas.

	8
	1988–1990 m.
	Sąjūdžio veikla Plungėje, Trispalvės iškėlimas, sovietinių simbolių demontavimas, 1990 m. Kovo 11-osios džiaugsmas.

	9
	Šiuolaikinė Plungė
	Žemaičių dailės muziejus, kultūriniai festivaliai, moderni pramonė ir bendruomeninė veikla.



4.2. Vizualinė stilistika
Animacija turi būti stilizuota 2D/3D formato: 3D objektai modeliuojami siekiant erdvės ir gylio efekto, integruojant 2D elementus ten, kur tai estetiškai tikslingiausia. Visi 3D modeliai turi būti suderinti su Perkančiąja organizacija prieš juos integruojant ir animuojant.
Spalvų paletė ir tekstūros turi atspindėti kiekvieną vaizduojamą istorinį laikotarpį.
Vizualinis stilius turi būti vientisas, estetiškai pagrįstas ir tinkamas edukaciniam turiniui.
3D modeliavimas privalomas šiems objektams (sąrašas galutinai suderinamas su Perkančiąja organizacija ir galutinai patvirtinamas ne vėliau kaip 1-ajame derinimo etape (iki scenarijaus patvirtinimo). Po patvirtinimo sąrašas negali būti plečiamas.):
XVI a. miestelio pastatai ir istorinė gyvenvietė;
Plungės dvaro ansamblis (rūmai, oficinos, žirgynas, laikrodinė, vartai);
Tarpukario geležinkelio stotis;
Linų fabrikas ir pramoniniai pastatai;
Plungės Šv. Jono Krikštytojo bažnyčia.
4.3. Garso reikalavimai
Pasakojimas turi būti įrašytas normine lietuvių kalba, profesionalaus diktoriaus. Diktoriaus kandidatūra derinama su Perkančiąja organizacija prieš garso įrašymą. Perkančioji organizacija gali išreikšti motyvuotą prieštaravimą per 3 darbo dienas nuo kandidatūros pateikimo.
Garso takelis – originalus autorinis kūrinys, atitinkantis filmo istorinę tematiką; garso stilius derinamas su Perkančiąja organizacija.
Garso efektai (SFX) turi būti sinchronizuoti su vaizdo animacija.
Galutinis garso standartas: stereo (2.0), ne mažesnė nei 320 kb/s bitų sparta arba „lossless“ formatas.
5. TECHNINIAI REIKALAVIMAI
Tiekėjas nurodo konkrečius techninius parametrus, patvirtindamas atitiktį žemiau nurodytiems minimaliems reikalavimams:

	Techninis parametras
	Reikalavimas
	Tiekėjo siūlomi parametrai

	Vaizdo raiška
	Ultra HD (3840 × 2160 px / 4K)
	

	Kadrų dažnis
	30 kadrų per sekundę (fps)
	

	Spalvų erdvė
	Rec. 709 (sRGB) arba Rec. 2020
	

	Bitrate gylis
	Ne mažiau kaip 8 bitai / kanalą
	

	Garso kanalai
	Stereo (2.0)
	

	Garso kokybė
	Ne mažiau kaip 320 kbps MP3 arba lossless AAC/WAV
	

	Garso dažnis
	48 000 Hz
	

	Filmo trukmė
	Ne mažiau kaip 18 min., ne daugiau kaip 20 min. grynojo turinio (neįskaitant titrų iki 30 s., baigiamųjų titrų iki 60 s. ir skyrių pertraukų)
	

	Vaizdo kodekas
	H.264 (AVC) arba H.265 (HEVC)
	

	Formatas
	MP4 (.mp4) – pagrindinis
	

	Papildomi formatai
	MOV arba MXF – perkančiosios organizacijos prašymu
	

	Subtitrų formatas
	SRT arba VTT – atskiras failas; taip pat integruoti į atskirą versiją
	

	Gestų kalbos versija
	Vertėjas integruojamas į atskirą versiją (ne mažiau kaip Full HD, 1080p)
	



Gestų kalbos filmavimas: tiekėjas organizuoja gestų kalbos vertėjo filmavimą savo lėšomis ir atsakomybe (studija, apšvietimas, techninis aprūpinimas). Gestų kalbos vertėją parenka tiekėjas arba jo pasitelkiamas subrangovas.
6. SPECIFINĖS TIEKĖJO PAREIGOS
Šiame skyriuje nurodomos tik šiam projektui specifinės tiekėjo pareigos, kurios papildo tipinės paslaugų sutarties bendrąsias nuostatas. Bendrosios pareigos (bendradarbiavimas, terminų laikymasis, darbo jėgos užtikrinimas) reglamentuojamos tipine sutartimi.

Scenarijaus rengimas remiantis Perkančiosios organizacijos pateikta istorine medžiaga; prieš fiksuojant istorinius faktus – privaloma konsultuotis su Perkančiąja organizacija. Istorinio turinio atitiktis grindžiama Perkančiosios organizacijos pateikta ir raštu patvirtinta medžiaga; tiekėjas neatsako už netikslumus, kylančius iš patvirtintos informacijos.
Profesionalių animatorių, diktoriaus, garso inžinieriaus ir gestų kalbos vertėjo paslaugų organizavimas savo lėšomis.
Autorių teisių į trečiųjų šalių naudojamą medžiagą (muzika, vaizdiniai šaltiniai) licencijavimas arba originalaus turinio kūrimas; garantija, kad sukurtas kūrinys nepažeidžia trečiųjų asmenų teisių ir gretutinių teisių.
Visų tarpinių medžiagų (scenarijaus, eskizų, bandomųjų animacijų) pateikimas derinimui pagal 7 skyriuje nustatytą tvarką ir terminus.
7. DERINIMO IR KOREKCIJŲ TVARKA
7.1. Grafikas ir derinimo etapai
Žemiau pateikiamas visas projekto grafikas – nuo pirmojo rezultato iki galutinio perdavimo. Derinimo etapams (Nr. 1- 4, 6) nurodytas Perkančiosios organizacijos patvirtinimo terminas; kitiems etapams šis stulpelis nežymimas.

	Nr.
	Etapas / užduotis
	Pateikiamas rezultatas
	Tiekėjo terminas
(nuo sutarties)
	PO patvirtinimo
terminas

	1
	Susistemintos istorinės medžiagos pateikimas
	Sisteminta ir trumpinta istorinė medžiaga, kad vykdytojas suprastų veiksmų eigą ir istorines sąsajas. 
	4-6 sav.
	5 d.d.

	2
	Detalizuotas scenarijus
	Istorinė medžiaga, tekstas, kadro aprašymai, garso koncepcija, šaltinių sąrašas
	≤ 6 sav.
	3 d.d.

	3
	2D/3D objektų eskizai ir vizualinė koncepcija
	Pagrindinių architektūrinių objektų eskizai, spalvų paletė, stiliaus pavyzdžiai
	≤ 12 sav.
	5 d.d.

	4
	Bandomoji animacija (ne mažiau 2–3 min.)
	Pilnai sumontuotas bandomasis fragmentas su garsu ir efektais
	≤ 4,5 mėn.
	5 d.d.

	5
	Gestų kalbos vertėjo filmavimas ir integravimas
	Sufilmuotas ir į atskirą versiją integruotas gestų kalbos vertėjas
	≤ 6 mėn.
	–

	6
	Galutinis filmo projektas (preview)
	Visi trys filmo variantai prieš galutinį eksportą
	≤ 6,5 mėn.
	10 d.d.

	7
	Galutinis perdavimas (visi failai)
	Visi failai pagal 8 sk. perdavimo lentelę; perdavimo–priėmimo aktas
	≤ 7 mėn.
	–



Derinimo etapams (Nr. 1, 2, 3, 4, 6) patvirtinimas arba pastabos pateikiamos raštu per nurodytą terminą nuo tiekėjo medžiagos gavimo dienos. Perkančiajai organizacijai neatsakius per nustatytą terminą, laikoma, kad etapas yra patvirtintas. Bendra paslaugų teikimo trukmė – 7 (septyni) mėnesiai nuo sutarties pasirašymo dienos.





7.2. Korekcijų raundai
1-ajame etape (scenarijus): suteikiami 2 (du) korekcijų raundai. Po antrojo raundo scenarijus laikomas priimtu. Jei Perkančioji organizacija nepareiškia rašytinio nepatvirtinimo su konkrečiais motyvais – scenarijus laikomas patvirtintu.
2-ajame etape (eskizai ir vizualinė koncepcija): suteikiami 2 (du) korekcijų raundai. Jei Perkančioji organizacija nepareiškia rašytinio nepatvirtinimo su konkrečiais motyvais – scenarijus laikomas patvirtintu.
3-iajame etape (bandomoji animacija): suteikiami 2 (du) korekcijų raundai. Jei Perkančioji organizacija nepareiškia rašytinio nepatvirtinimo su konkrečiais motyvais – scenarijus laikomas patvirtintu.
4-ajame etape (galutinis preview): suteikiamas 1 (vienas) korekcijų raundas. Jei Perkančioji organizacija nepareiškia rašytinio nepatvirtinimo su konkrečiais motyvais – scenarijus laikomas patvirtintu.

Vienas raundas – vienas rašytinis pastabų sąrašas. Pastabos turi būti susijusios tik su ankstesniame etape patvirtintos koncepcijos neatitiktimis, o ne naujų reikalavimų pateikimu.

Korekcijos, kylančios dėl Perkančiosios organizacijos pateiktos netikslios informacijos, gali būti vertinamos kaip papildomi darbai; tokiu atveju tiekėjas pateikia rašytinį pagrindimą, kurį Perkančioji organizacija patvirtina arba atmeta per 5 darbo dienas.
8. REZULTATO PERDAVIMO REIKALAVIMAI
	Nr.
	Perdavimo objektas
	Formatas
	Pastabos

	1
	Pagrindinė animacijos versija (lietuviška diktuotė, be subtitrų)
	MP4, Ultra HD (4K)
	Pagrindinis naudojimo failas

	2
	Versija su angliškais subtitrais
	MP4, Ultra HD (4K)
	Subtitrai integruoti

	3
	Versija su gestų kalbos vertėju
	MP4, ne mažiau kaip Full HD (1080p)
	Gestų kalbos vertėjas vaizde

	4
	Subtitrų failas (anglų kalba)
	SRT ir/arba VTT
	Atskiras failas

	5
	Garso takelis (be vaizdo)
	WAV arba FLAC (lossless)
	Atskirai nuo vaizdo



Visi failai pateikiami skaitmeniniame laikmenoje (išorinė atmintinė / HDD arba saugiu skaitmeniniu perdavimo būdu).
Tiekėjas užtikrina, kad pateikti failai yra techniškai be klaidų ir atkuriami standartinėmis medijų programomis.
Galutinis perdavimas fiksuojamas perdavimo–priėmimo aktu pagal tipinės sutarties nustatytą tvarką.
9. AUTORIŲ TEISĖS IR NAUDOJIMO TEISĖS
Tiekėjas perduoda Perkančiajai organizacijai visas turtines autorių teises į sukurtą animacinį filmą ir visus jo komponentus (scenarijų, vaizdo medžiagą, garso takelį, vizualinės stilistikos elementus ir kt.).
Teisės perduodamos neterminuotai, neribotai teritorijai ir visoms naudojimo rūšims, įskaitant viešą demonstravimą, reprodukavimą, platinimą, transliavimą ir skaitmeninį naudojimą.
Tiekėjas garantuoja, kad sukurtas kūrinys nepažeidžia jokių trečiųjų asmenų autorių ar gretutinių teisių, o visi naudoti garso ir vizualiniai elementai yra originalūs arba licencijuoti.
Autorinė atskaitomybė (kreditavimas): tiekėjas turi teisę būti nurodytas kaip kūrinio autorius baigiamosios medžiagos titruose. Perkančioji organizacija gali pareikšti motyvuotą prieštaravimą dėl kreditavimo formos per 30 kalendorinių dienų nuo perdavimo–priėmimo akto pasirašymo.
Tiekėjas turi teisę naudoti sukurtą kūrinį kaip savo portfelio pavyzdį, jei Perkančioji organizacija nereiškia motyvuoto prieštaravimo per 30 kalendorinių dienų nuo perdavimo–priėmimo akto pasirašymo.
11. PRIĖMIMO KRITERIJAI
Galutinis produktas laikomas priimtu, jei atitinka visus žemiau nurodytus kriterijus. Visi kriterijai tikrinami pass/fail principu pagal atitiktį tiekėjo pateiktoms ir Perkančiosios organizacijos raštu patvirtintoms tarpinių etapų koncepcijoms. 

Vaizdo ir vizualinė kokybė:
Filmas atkuriamas be akivaizdžių techninių sutrikimų (stabtelėjimų, defektų, spalvų iškraipymų).
Vizualinis stilius atitinka 2-ajame etape raštu patvirtintą vizualinės koncepcijos dokumentą.
3D objektų išvaizda atitinka patvirtintus eskizus. 

Turinys ir kalba:
Scenarijus ir diktuotės tekstas parengti normine lietuvių kalba be akivaizdžių gramatinių ar rašybos klaidų.
Diktuotės teiginiai atitinka 1-ajame etape patvirtintą šaltinių sąrašą. 
Holokausto tematika atitinka 1-ajame etape raštu patvirtintą koncepcijos aprašą.

Garsas:
Diktoriaus pasakojimas aiškiai girdimas ir suprantamas; fono muzika bei efektai jo neužgožia.
Garso ir vaizdo sinchronizacija akivaizdžiai teisinga; nėra pastebimų foninių triukšmų.

Subtitrai ir gestų kalba:
Anglų kalbos subtitrai atitinka diktuotės turinį ir pasirodo ekrane laiku. Esant ginčui – sprendžia PO paskirtas nepriklausomas vertėjas.
Gestų kalbos vertėjas matomas aiškiai per visą filmą: viso veido ir rankų kadracija, kontrastingas fonas, tinkamas apšvietimas.
12. TECHNINIAI SUDERINAMUMO REIKALAVIMAI IR GARANTINIAI TERMINAI
Galutinis produktas turi būti suderinamas su standartiniais informacinių terminalų ir viešų projekcijų ekranų paleidimo sprendimais, atkuriamas be papildomos mokamos programinės įrangos. Tiekėjas turi atsižvelgti, kad failai gali būti naudojami tiek offline, tiek online aplinkose.
Paslaugoms taikomas garantinis terminas, kuris yra 24 (dvidešimt keturi) mėnesiai.  Garantinis terminas skaičiuojamas nuo Paslaugų perdavimo–priėmimo akto ar Sąskaitos (kai Paslaugų perdavimo–priėmimo aktas nėra pasirašomas) pasirašymo dienos.
ir 
Su Paslaugomis susijusioms prekėms nustatomas garantinis terminas, kuris yra 24 (dvidešimt keturi) mėnesiai.  Garantinis terminas skaičiuojamas nuo Paslaugų perdavimo–priėmimo akto ar Sąskaitos (kai Paslaugų perdavimo–priėmimo aktas nėra pasirašomas) pasirašymo dienos.
13. KITI REIKALAVIMAI

1. Apibūdinant pirkimo objektą, techninėje specifikacijoje nėra nurodytas konkretus modelis ar tiekimo šaltinis, konkretus procesas ar prekių ženklas, patentas, tipai, konkreti kilmė ar gamyba, dėl kurių tam tikriems subjektams ar tam tikriems produktams būtų sudarytos palankesnės sąlygos arba jie būtų atmesti. Toks nurodymas yra leistinas išimties tvarka, kai pirkimo objekto yra neįmanoma tiksliai ir suprantamai apibūdinti pagal VPĮ 37 straipsnio 4 dalyje nustatytus reikalavimus. Šiuo atveju nurodymas pateikiamas įrašant žodžius „arba lygiavertis“. Jeigu pirkimo dokumentuose yra galimai nurodyti konkretūs prekės ženklai, modeliai ar tiekimo šaltiniai, konkretūs procesai, būdingi konkretaus tiekėjo tiekiamoms prekėms ar teikiamoms paslaugoms, patentai, tipai, standartai, konkreti kilmė ar gamyba yra tik informacinio pobūdžio ir tiekėjas gali pateikti lygiavertį sprendinį nurodytajam ir/arba gali siūlyti lygiaverčius objektus. Lygiavertiškumo atitiktį privalo įrodyti tiekėjas.

2. Perkančioji organizacija, vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Aplinkos apsaugos kriterijų taikymo, vykdant žaliuosius prikimus, tvarkos aprašas“ (toliau – Tvarka), Pirkime nustatė minimalius aplinkos apsaugos kriterijus:
Animacinio filmo apie Plungę sukūrimui taikomas Tvarkos 4.4.3. papunktis, kai nėra produktų sąraše, tačiau: perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos (pvz., atlikėjų, fotografų, dizaino, garso inžinierių, vaizdo inžinierių, renginių vedėjų, vertėjų, tekstų rengėjų paslaugos; mokymų, socialinių ir mokslinių tyrimų, studijų ir koncepcijų parengimo paslaugos; rinkodaros ir viešinimo strategijų, skaitmeninės reklamos, publikacijų paruošimo paslaugos; programavimo ir informacinių sistemų priežiūros paslaugos; audito, draudimo, teisinės ir konsultantų teikiamos paslaugos ir kitos paslaugos) arba perkama prekė: programinė įranga, programinės įrangos nuoma, licencijos, elektroniniai leidiniai ar elektroninės knygos.
